Rino Serra/Le fior dël mal/099


XCIX 
I l'hai pa sens'àutr dësmentià nòsta bianca ca, 
Cita ma tranquila, bin tacà a la sità; 
Con la Pomon-a 'd giss e la Vénere sporìa 
Che patanùa a së stërma 'nt na macia 'd bòsch marìa 
E 'l sol che 'nt la sèira borios a va coland 
Dadré dij véder anté ij sò ragg as van brisand, 
A smijava, grand euj duvert ant ël cel curios, 
Beiché ij nòsti disné longh e silensios, 
Spatarand ën vir ij sòi bej rifless ëd siri 
Sla tovaja da pòch e ij ridò piturà a liri. 

Rino Serra
Leteratura piemontèisa
Baudelaire